તું ચૈતરની ચાંદની, તું મંત્રોના જાપ સ્પર્શું, ચાખું, સાંભળું, સઘળે તારો વ્યાપ - સંજુ વાળા 17, 2018 12:30 વિવેક · ગઝલ , ભાવિન ગોપાણી હતું એ જ છે આ મકાન પણ ના રહી કશાની અવરજવર તમે આવજાવ જો ના કરી, ના રહી હવાની અવરજવર છે કબૂલ, એક હવા શ્વસી છતાં આપણામાં ફરક જુઓ તમે ઝાડ જેવી છો સ્થિરતા, અમે પાંદડાની અવરજવર મને સુખ કે દુઃખ વિષે પૂછશો તો કહો ભલા શું જવાબ દઉં કદી સુખ કે દુઃખ તો હતું નહી, હતી વેદનાની અવરજવર હવે પ્રશ્ન થાય છે જોઈને આ ધરાના હાલહવાલને આ બધી જગાઓ શું એ જ છે?
લયસ્તરો » અવરજવર - ભાવિન ગોપાણી